На основу члана 27. став 10., члана 28. став 2.,члана 36. став 6. и члана 49. став 3. Закона о јавној својини („Сл.гласник РС", бр.72/2011, 88/2013, 105/14, 104/2016 – др.закон, 108/2016, 113/2017 и 95/2018), члана 32. Закона о локалној самоуправи („Сл.гласник РС", бр. 129/2007 и бр. 83/2014-др.закон, 101/2016 –др.закон и 47/2018) и члана 37. став 1. тачка 7. Статута Града Ниша ("Службени лист Града Ниша", број 88/2008 и 143/2016), Скупштина Града Ниша на седници од \_\_\_\_\_\_\_\_\_ 2019. године, донела је

ОДЛУКУ O ИЗМЕНИ И ДОПУНАМА

ОДЛУКЕ О ПРИБАВЉАЊУ, РАСПОЛАГАЊУ И УПРАВЉАЊУ СТВАРИМА

У ЈАВНОЈ СВОЈИНИ ГРАДА НИША

Члан 1.

У Одлуци о прибављању, располагању и управљању стварима у јавној својини Града Ниша („Сл. лист Града Ниша“ бр.5/2018-пречишћен текст и бр. 26/2018 ), у члану 7. став 1 мења се и гласи:

„Прибављање непокретних ствари у јавну својину Града врши се на начин прописан Законом и Уредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ( у даљем тексту: **Уредба**).“

Члан 2.

У члану 57. после тачке 4. додаје се тачка 5. која гласи:

„ 5.делатност која се обавља у пословном простору.“

Члан 3.

После члана 68. додају се нови чланови 68а и 68б који гласе:

„Члан 68a

Пословни простор у коме се обавља радиодифузна делатност, која емитује програм од интереса за Град, може се дати уз обавезу плаћања закупнине у висини од 100 динара за м2 месечно.

Закупци који обављају радиодифузну делатност из става 1. овог члана немају право на умањење закупнине према површини пословног простора, а у складу са чланом 68.ове Одлуке.

Члан 68б

Закупнина за закупце који обављају радиодифузну делатност, који емитују програм од интереса за Град, из члана 68.а ове Одлуке примењује се уколико постоји сагласност Градског већа Града Ниша.

У случају да не постоји сагласност Градског већа Града Ниша из става 1. овог члана примењује се висина закупнине утврђене чланом 59. Одлуке.“

Члан 4.

После члана 72. додаје се члан 72.а који гласи:

„ Одредбе ове Одлуке сходно се примењују на располагање непокретним стварима на којима Град има право коришћења, а у току је поступак уписа јавне својине Града на тим непокретним стварима, у складу са законом.“

Члан 5.

Ова Одлука ступа на снагу осмог дана од дана објављивања у „Службеном листу Града Ниша“.

Број: \_\_\_\_\_\_\_\_\_\_\_\_\_\_\_\_

Дана: \_\_\_\_\_\_\_\_\_\_ 2019. године

Скупштина Града Нишa

Председник

Мр Раде Рајковић